# Martin Scorsese

Miranduléś

|  |
| --- |
|
C'l artìcul chè 'l è scrit in
Miranduléś  |

Scorsese tòlt śò in dal 1995

**Martin Charles Scorsese** (New York, 17 ad Nuvémbar dal 1942, a s lèś [ˈmɑɹtɪn skɔːɹˈsɛsi] in ingléś e [ˈmartin skorˈseːze] in itagliàṅ) 'l è 'n regista, senegiadōr, atōr e prudutōr americàṅ cun sitadinànsa itagliàna, vinsidōr in dal 2007 'd un Prèmi Òscar, ùnic arcgnusimènt su sédas candidadùri, p'r al film The Departed - Il bene e il male. Par cal film lè 'l à vins anc un Golden Globe ch'al s śònta a qvéi par Gangs of New York e Hugo Cabret. Al Fèstival ad Venèsia in dal 1995 al gh'à dâ un Lèòṅ 'd Òr a la caréra.

'L è cunsiderâ òṅ di regìsta più impurtànt e 'd talènt 'd Hollywood, anc par via dal sò stîł spetaculàr e pîṅ 'd impàt emutìṿ ispirâ e la Nouvelle Vague francéś e a 'l Neurealìśum itagliàṅ. Al gh'à na stéla in dla Hollywood Walk of Fame.

In di sò film al s è spés fucaliśâ su 'l rapòrt fra 'l crìmin urganiśâ, al pcâ e la religiòṅ. Al senegiadōr Paul Schrader 'l à scrit par lò 'l senegiadùri ad sò quàtar film: Taxi Driver (vinsidōr dla Parlma 'd Òr a 'l 29śum Fèstival ad Cannes), Toro scatenato (ispirâ a la vita dal pùgil Jake LaMotta), L'ultima tentazione di Cristo (c'n al mùśichi curàdi par Peter Gabriel) e Al di là della vita.

Tgnénd adrē a Box Office Mojo, i sò film i aṅ muciâ sù in tut dagnóra dū migliàrd ad dòlar. 'L à laurâ da spés cun Robert De Niro e Leonardo DiCaprio, atōr italo-americàṅ anc lōr, e cun Daniel Day-Lewis, Harvey Keitel e Joe Pesci.

In dla sò caréra, in dua 'l à fat anc dimóndi ducumentàri cuma *Italoamericani*, *Il mio viaggio in Italia* e *Un secolo di cinema - Viaggio nel cinema americano di Martin Scorsese*, 'l à laurâ anc par la televiśiòṅ, curànd la regìa ad soquànt epiśòdi di telefìlm Storie incredibili, Boardwalk Empire - L'impero del crimine e Vinyl.

Cuma prudutōr 'l à tirâ fóra i bèsi par soquànti pelìculi giràdi da di sò culéga cuma Rischiose abitudini (1990) e Hi-Lo Country (1998) ad Stephen Frears, Lo sbirro, il boss e la bionda ad John McNaughton (1993), Con gli occhi chiusi dla Francesca Archibugi (1994), Clockers ad Spike Lee (1995), Cose nostre - Malavita ad Luc Besson (2013), Punto di non ritorno - Before the Flood ad Fisher Stevens (2016), L'uomo di neve ad Tomas Alfredson (2017) e Edison - L'uomo che illuminò il mondo 'd Alfonso Gomez-Rejon (2017).

Da 'l 1979 a 'l 1982 'l è stâ spuśâ cun l'atōra Isabella Rossellini, fiōla 'd Roberto e dl'Ingrid Bergman.

## Filmugrafìa

Al regìsta insém a DiCaprio e a la Diaz
Scorsese a 'l 74śum Fèstival 'd Berlîṅ
Martin e i Rolling Stones
Na sò fóto dal 1990
### cuma regìsta

* 1967 - *Chi sta bussando alla mia porta* (*Who's That Knocking at My Door*)
* 1972 - *America 1929 - Sterminateli senza pietà* (*Boxcar Bertha*)
* 1973 - *Mean Streets - Domenica in chiesa, lunedì all'inferno* (*Mean Streets*)
* 1974 - *Alice non abita più qui* (*Alice Doesn't Live Here Anymore*)
* 1976 - *Taxi Driver*
* 1977 - *New York, New York*
* 1980 - *Toro scatenato* (*Raging Bull*)
* 1982 - *Re per una notte* (*The King of Comedy*)
* 1985 - *Fuori orario* (*After Hours*)
* 1986 - *Il colore dei soldi* (*The Color of Money*)
* 1988 - *L'ultima tentazione di Cristo* (*The Last Temptation of Christ*)
* 1990 - *Quei bravi ragazzi* (*Goodfellas*)
* 1991 - *Cape Fear - Il promontorio della paura* (*Cape Fear*)
* 1993 - *L'età dell'innocenza* (*The Age of Innocence*)
* 1995 - *Casinò* (*Casino*)
* 1997 - *Kundun*
* 1999 - *Al di là della vita* (*Bringing Out the Dead*)
* 2002 - *Gangs of New York*
* 2004 - *The Aviator*
* 2006 - *The Departed - Il bene e il male* (*The Departed*)
* 2010 - *Shutter Island*
* 2011 - *Hugo Cabret* (*Hugo*)
* 2013 - *The Wolf of Wall Street*
* 2016 - *Silence*
* 2019 - *The Irishman*
* 2023 - *Killers of the Flower Moon*

### cuma atōr

* 1969 - *Chi sta bussando alla mia porta* (*Who's That Knocking at My Door*), regìa ad Martin Scorsese
* 1972 - *America 1929 - Sterminateli senza pietà* (*Boxcar Bertha*), regìa ad Martin Scorsese
* 1973 - *Mean Streets - Domenica in chiesa, lunedì all'inferno* (*Mean Streets*), regìa ad Martin Scorsese
* 1974 - *Italoamericani* (*Italianamerican*), regìa ad Martin Scorsese
* 1976 - *Taxi Driver*, regìa ad Martin Scorsese
* 1976 - *Cannonball*, regìa ad Paul Bartel
* 1980 - *Il pap'occhio*, regìa ad Renzo Arbore
* 1981 - *Toro scatenato* (*Raging Bull*), regìa ad Martin Scorsese
* 1983 - *Re per una notte* (*The King of Comedy*), regìa ad Martin Scorsese
* 1983 - *Anna Pavlova*, regìa 'd Emil Vladimirovici Loteanu
* 1985 - *Fuori orario* (*After Hours*), regìa ad Martin Scorsese
* 1986 - *Round Midnight - A mezzanotte circa* (*Round Midnight*), regìa ad Bertrand Tavernier
* 1989 - *New York Stories*, regìa ad Martin Scorsese
* 1990 - *Sogni*, regìa 'd Akira Kurosawa
* 1991 - *Indiziato di reato - Guilty by Suspicion* (*Guilty by Suspicion*), regìa 'd Irwin Winkler
* 1993 - *L'età dell'innocenza* (*The Age of Innocence*), regìa ad Martin Scorsese
* 1994 - *Quiz Show*, regìa ad Robert Redford
* 1995 - *Cerca e distruggi* (*Search and Destroy*), regìa ad David Salle
* 1999 - *La dea del successo* (*The Muse*), regìa 'd Albert Brooks
* 2002 - *Gangs of New York*, regìa ad Martin Scorsese
* 2002 - *Il cineasta e il labirinto*, regìa ad Roberto Andò - ducumentàri
* 2011 - *Hugo Cabret*, regìa ad Martin Scorsese
* 2016 - *Silence*, regìa ad Martin Scorsese
* 2022 - *Sergio Leone - L'italiano che inventò l'America*, regìa ad Francesco Zippel
* 2023 - *Killers of the Flower Moon*, regìa ad Martin Scorsese

## Culegamènt estéran

* (EN) La sò schéda in s'l *IMDb*
* (EN) La sò schéda su 'l sit dla *Treccani*

## Àtar prugèt

Template:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikiquote** contiene citazioni di o su **Martin Scorsese **Wikimedia Commons** contiene file multimediali su **Martin Scorsese**